מכבי ת"א תקווה להימנע ממפגש מול קופנהאגן
צומצמו היריבות בהגרלת מוק' האלופות: גם לודוגורץ בפנים
מערכת אתר ערוץ הספורט 19.06.19 - 00:15
אחרי מכבי חיפה והפועל באר שבע, גם מכבי תל אביב תדע היום (רביעי, 13:00, ישיר באתר ערוץ הספורט) מי תהיה היריבה הראשונה שתעמוד בפניה בדרך לשלב הבתים של ליגת האלופות כשהצהובים ישתתפו בהגרלת סיבוב המוקדמות השני.
רביעי ב-13:00: מכבי ת"א בהגרלת מוקדמות ליגת האלופות
לצערה של האלופה הישראלית ובניגוד לשנים קודמות, מכבי תל אביב תיחשב כלא מדורגת כבר בסיבוב המוקדמות השני. מצד שני ואחרי צמצום היריבות האפשריות, מכבי תל אביב תקווה להימנע בעיקר ממפגש מול קופנהאגן הדנית, כששאר האפשרויות סבירות בהחלט, אחת מהן היא לודוגורץ של מאוויס צ'יבוטה ודן ביטון.
היריבות האפשריות של מכבי ת"א אחרי הצמצום:
קופנהאגן (דנמרק)
באטה בוריסוב (בלארוס) / פיאסט גליביצה (פולין)
אסטנה (קזחסטן) / קלוז' (רומניה)
פרנצווארוש (הונגריה) / לודוגורץ (בולגריה)
פרטיזאני (אלבניה) / קרבאח אגדם (אזרבייג'אן)
אם תעבור, כאמור, מכבי תל אביב לא צפויה להיות מדורגת בסיבוב השלישי והרביעי (הפלייאוף), שם היא עשויה לפגוש גם את אייאקס, שהעפילה לחצי גמר ליגת האלופות בעונה החולפת וכן יאנג בויז וסלביה פראג.
סיבוב המוקדמות השני ייצא לדרך ב-23 וב-24 ביולי, כשהגומלין יתקיים שבוע לאחר מכן. סיבוב המוקדמות השלישי ייפתח ב-6 וב-7 באוגוסט ומשחקי הגומלין ייערכו בדיוק שבוע אחרי זה. ומה בנוגע למשחקי הפלייאוף על העלייה לשלב הבתים? המשחקים הראשונים יתקיים ב-20 וב-21 באוגוסט והגומלין לאחר שבוע.
גולדהאר. הדרך לשלב הבתים ארוכה וקשה (אלן שיבר)